Здравейте,


Никъде не мога да открия информация какво трябва да правя, ако искам да продавам артикули от сорта на: Наргилета, бонгове и грайндери. Продажбата на подобни артикули без тютюн и други вещества към тях забранена ли е на непълнотелни в България? Ако искам да продавам подобни артикули трябва ли ми някакъв лиценз?


Поздрави,  

Денислав




Продажба на наргилета, бонгове и грайндери
==========================================

 

Здравейте, Денислав, 


има забрана в Закона за здравето за продажба на наргилета на непълнолетни.  

Съгласно чл. 12 ал.1, т. 1 от Закона за акцизите и данъчните складове (ЗАДС) тютюн за пушене е тютюн, който е нарязан или раздробен по друг начин, усукан или пресован на плочки и може да се пуши без допълнителна индустриална обработка.  

Предвид разпоредбата на ал. 2 на същия член, за „тютюн за пушене“ се смятат и изделия, съставени изцяло или частично от вещества, различни от тютюн, но отговарящи на изискванията в понятието за „тютюн за пушене“, както и изделия за пушене с водна лула (наргиле), които освен тютюн или заместители на тютюна (изделия на базата на растения, билки или плодове или изделия в твърдо състояние) съдържат и ароматизирани вещества.  

Продуктите за пушене с наргиле се включват в понятието „тютюн за пушене“ по смисъла на ЗАДС и подлежат на облагане с акциз.  

Съгласно чл. 38 от ЗАДС акцизна ставка за тютюн за пушене е 152 лева за килограм.Акцизната ставка за нагреваеми тютюневи изделия е в размер на 233 лв. за килограм.  

За да извършвате търговия с тютюневи изделия е необходимо разрешение за търговия с тютюневи изделия за съответния обект. Изискванията към обектите са посочени в Глава шеста „а“ от ЗАДС. 


Поздрави,  

адв. Николина Митова  

тел. 0898 303092


